DEĊIŻJONI TAL-KUMMISSJONI
ta’ l-14 ta’ Ottubru 2005
dwar programmi għall-eradikazzjoni u l-monitoraġġ tal-mard ta’ l-annimali, ta’ ċerti TSEs, u għall-prevenzjoni taż-żoonożi, li jikkwalifikaw għall-kontribuzzjoni finanzjarja Komunitarja fl-2006
(innotifikata taħt id-dokument numru C(2005) 3922)
(2005/723/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari l-Artikolu 24(5) u l-Artikolu 32 tagħha,
Billi:
(1)
Ċerti Stati Membri ressqu programmi lill-Kummissjoni għall-eradikazzjoni u l-monitoraġġ tal-mard ta’ l-annimali, programmi ta’ kontroll li huma mmirati lejn il-prevenzjoni taż-żoonożi u programmi għall-eradikazzjoni u l-monitoraġġ ta’ ċerti enkefalopatiji sponġiformi trażmisibbli (TSEs) li għalihom jixtiequ jirċievu kontribut finanzjarju mill-Komuità.
(2)
Skond ir-Regolament (KE) Nru 1258/1999 tas-17 ta’ Mejju 1999 dwar l-iffinanzjar tal-politika agrikola komuni (2), il-programmi għall-eradikazzjoni u l-monitoraġġ tal-mard ta’ l-annimali u ż-żoonożi għandhom jiġu ffinanzjati taħt is-Sezzjoni tal-Garanziji tal-Fond Ewropew għall-Garanzija u l-Gwida Agrikoli. Għal raġunijiet ta’ kontroll finanzjarju, l-Artikoli 8 u 9 ta’ dak ir-Regolament għandhom jiġu applikati.
(3)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistipola regoli għall-prevenzjoni, il-kontroll u l-eradikazzjoni ta’ ċerti enkefalopatiji sponġiformi trażmissibbli (3), jistipola regoli ta’ monitoraġġ u eradikazzjoni tat-TSEs fl-annimali bovini, ovini u kaprini.
(4)
Fit-tfassil tal-listi tal-programmi għall-eradikazzjoni u l-monitoraġġ tal-mard ta’ l-annimali, il-lista ta’ programmi ta’ kontrolli li huma mmirati lejn il-prevenzjoni taż-żoonożi u l-lista tal-programmi għall-eradikazzjoni u l-monitoraġġ ta’ ċerti enkefalopatiji sponġiformi trażmissibbli (TSEs) li jikkwalifikaw għall-kontribuzzjoni finanzjarja mill-Komunità fl-2006, u r-rata proposta u l-ammont massimu tal-kontribuzzjoni għal kull programm, l-interess ta’ kull programm għall-Komunità, il-konformità tiegħu mad-dispożizzjonijiet tekniċi tal-leġislazzjoni veterinarja Komunitarja u l-volum ta’ l-approprjazzjonijiet disponibbli għandhom jittieħdu in konsiderazzjoni.
(5)
L-Istati Membri taw lill-Kummissjoni informazjoni sabiex tkun tista’ tassessja l-interess tal-Komunità li tipprovdi kontribuzzjoni finanzjarja lejn il-programmi fl-2006.
(6)
Il-Kummissjoni kkunsidrat kull programm li tressaq mill-aspett veterinarju u dak finanzjarju u hija sodisfatta li dawk il-programmi għandhom jiġu inklużi fil-listi ta’ programmi li jikkwalifikaw għall-kontribuzzjoni finanzjarja mill-Komunità fl-2006.
(7)
Fid-dawl ta’ l-importanza ta’ dawk il-programmi għall-protezzjoni tas-saħħa pubblika u ta’ l-annimali, kif ukoll l-applikazzjoni obbligatorja ta’ kull Stat Membru fil-każ tal-programmi TSE, il-livell l-iktar xieraq ta’ l-assistenza finanzjarja mill-Komunità għandu jiġi aċċertat.
(8)
Huwa għalhekk xieraq li jiġu adottati lista ta’ programmi li jikkwalifikaw għall-kontribuzzjoni finanzjarja mill-Komunità fl-2006 u li tiġi ffissata r-rata proposta u l-ammont massimu ta’ dawk il-kontribuzzjonijiet.
(9)
Il-miżuri stipolati f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
1. Il-programmi għall-eradikazzjoni u l-monitoraġġ tal-mard ta' l-annimali elenkati fl-Anness I għandu jikkwalifika għall-kontribuzzjoni finanzjarja mill-Komunità fl-2006.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom għandhom ikunu kif stipolat fl-Anness I.
Artikolu 2
1. Il-programmi ta’ kontrolli għall-prevenzjoni taż-żoonożi elenkati fl-Anness II għandhom jikkwalifikaw għall-kontribuzzjoni finanzjarja mill-Komunità fl-2006.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom għandhom ikunu kif stipolat fl-Anness II.
Artikolu 3
1. Il-programmi għall-monitoraġġ tat-TSE (BSE u scrapie) elenkati fl-Anness III għandhom jikkwalifikaw għall-kontribuzzjoni finanzjarja mill-Komunità fl-2006.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom għandhom ikunu kif stipolat fl-Anness III.
Artikolu 4
1. Il-programmi għall-eradikazzjoni tat-BSE elenkati fl-Anness IV għandhom jikkwalifikaw għall-kontribuzzjoni finanzjarja mill-Komunità fl-2006.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom għandhom ikunu kif stipolat fl-Anness IV.
Artikolu 5
1. Il-programmi għall-eradikazzjoni ta’ l-iscrapie elenkati fl-Anness V għandhom jikkwalifikaw għall-kontribuzzjoni finanzjarja mill-Komunità fl-2006.
2. Għal kull programm kif jissemma fil-paragrafu 1, ir-rata proposta u l-ammont massimu tal-kontribuzzjoni finanzjarja mill-Komunità għandhom ikunu kif stipolat fl-Anness V.
Artikolu 6
Din id-Deċiżjoni hija indirizzata lill-Istati Membri.
Magħmul fi Brussell, nhar l-14 ta’ Ottubru 2005.